CELEX: 62012TN0053
Language: el
Date: 2012-02-12 00:00:00
Title: Υπόθεση T-53/12: Προσφυγή της 12ης Φεβρουαρίου 2012 — CF Sharp Shipping Agencies Pte κατά Συμβουλίου

24.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/29
            
         Προσφυγή της 12ης Φεβρουαρίου 2012 — CF Sharp Shipping Agencies Pte κατά Συμβουλίου
   (Υπόθεση T-53/12)
   2012/C 89/48
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: CF Sharp Shipping Agencies Pte Ltd (Σιγκαπούρη, Σιγκαπούρη) (εκπρόσωποι: S. Drury, Solicitor, K. Αδαμαντόπουλος και J. Cornelis, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 1245/2011 (1) του Συμβουλίου και τον κανονισμό (ΕΕ) 961/2010 (2) του Συμβουλίου ab initio και με άμεση ισχύ, στο μέτρο που αφορά τη συμπερίληψη του ονόματος της προσφεύγουσας στο παράρτημα VIII του κανονισμού (ΕΕ) 961/2010 του Συμβουλίου και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τρεις λόγους.
   
               —
            
            
               Ο πρώτος λόγος αντλείται από το ότι το καθού, διαπιστώνοντας ότι η προσφεύγουσα είναι ναυτιλιακή εταιρία που χρησιμοποιείται ως εταιρία προπέτασμα της Ισλαμικής Δημοκρατίας του Ιράν που ανήκει ή ελέγχεται από αυτήν, εκτίμησε προδήλως εσφαλμένα τα πραγματικά περιστατικά και, περιλαμβάνοντας το όνομα της προσφεύγουσας στο παράρτημα VIII του εν λόγω κανονισμού του Συμβουλίου, υπέπεσε σε πρόδηλη πλάνη κατά την εφαρμογή του άρθρου 16, παράγραφος 2, στοιχείο δ’, του κανονισμού (ΕΕ) 961/2010.
            
         
               —
            
            
               Ο δεύτερος λόγος αντλείται από το ότι το καθού παρέβη την υποχρέωση αιτιολογήσεως που υπέχει από τα άρθρα 296 της ΣΛΕΕ και 36, παράγραφος 3, του κανονισμού (ΕΕ) 961/2010 του Συμβουλίου.
            
         
               —
            
            
               Ο τρίτος λόγος αντλείται από το ότι η μη παράθεση αιτιολογίας εκ μέρους του καθού είχε ως αποτέλεσμα την προσβολή των δικαιωμάτων άμυνας της προσφεύγουσας, ιδίως το δικαίωμα ακροάσεως και το δικαίωμα σε αποτελεσματικό δικαστικό έλεγχο.
            
         
      (1)  Εκτελεστικός κανονισμός (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ 2011 L 319, σ. 11)
   
      (2)  Κανονισμός (ΕΕ) αριθ. 961/2010 του Συμβουλίου, της 25ης Οκτωβρίου 2010, σχετικά με περιοριστικά μέτρα κατά του Ιράν και την κατάργηση του κανονισμού (ΕΚ) αριθ. 423/2007 (ΕΕ 2010 L 281, σ. 1)